O **Eurocopter AS355 Écureuil 2** (agora **Airbus Helicopters**), tamén chamado **Twin Squirrel**, é un helicóptero lixeiro utilitario bimotor fabricado orixinalmente por Aérospatiale en Francia (despois parte do Eurocopter Group e hoxe Airbus Helicopters). O AS355 está comercializado en Norteamérica como o **TwinStar**.

Deseño e desenvolvemento
------------------------

O desenvolvemento en Aérospatiale comezou a principios dos 70 para substituír o Aérospatiale Alouette II, e o primeiro voo tivo lugar o 27 de xuño de 1974. Unha versión de dous motores, coñecida como o **Écureuil 2**, **Twin Squirrel**, ou en Norteamérica como o **TwinStar**, voou por vez primeira o 28 de setembro de 1979.

A pesar da introdución do Eurocopter EC130 en 2001, a produción tanto do AS350 como do AS355, e dos seus equivalentes militares AS550 e AS555 Fennec, continuou durante algún tempo. En 2007 entrou en servizo a variante máis capaz AS355 NP con motores FADEC. En setembro de 2015 Airbus Helicopters anunciou que remataría de fabricar o AS355 para centrarse en helicópteros con mellores vendas (a produción do AS350 aínda continua). A fabricación do AS355 continuou ata 2016 cando se completou a lista de pedidos.

Variantes
---------

### Bimotores

AS355N Twin Squirrel
Twin Squirrel da policía de Malaisia
AS355 Ecureuil 2
AS355 de BBC News
AS355
Prototipo do bimotor **Écureuil 2** ou **Twin Squirrel**.
AS355 E
Versión inicial de produción, cun só sistema hidráulico e dous motores turboeixo Allison 250-C20F.
AS355 F
Versión mellorada cos dous sistemas hidráulicos e un incremento do peso máximo de engalaxe de 2 300 kg.
**AS355 F1**
Equipado con dous motores Allison 250-C20F e con 2 400 kg de peso máximo.
AS355 F2
Impulsado por dous Allison 250-C20F, con 2 540 kg de peso máximo e un sistema de compensación de guiñada.
AS355 M
Versión armada inicial do AS355 F1.
AS355 M2
Versión armada do AS355 F2. Substituído polo AS555 Fennec.
**AS355 N Ecureuil 2**
Versión equipada con dous motores Turbomeca Arrius 1A e un sistema de Control de Motor Electrónico con Autoridade Total (FADEC) para un mellor peso máximo na engalaxe (2 600 kg) e un mellor rendemento cun só motor. Púxose tamén a correa do rotor de cola ao longo do lado de estribor da pluma de cola para mellorar o control de xiro.
AS355 NP Ecureuil 2
Introducida en 2007, esta versión ten dous motores turboeixo Turbomeca Arrius 1A1 e unha nova transmisión principal baseada na do AS350 B3, peso máximo na engalaxe incrementado ata os 2 800 kg.
HB.355F Esquilo Bi
Montada no Brasil por Helibras (parte de Eurocopter).
HB.355N Esquilo Bi
Montada no Brasil por Helibras.
### Conversións

Heli-Lynx 355FX1
Impulsado polo motor Allison C20F. Aprobada pola FAA, a TC e a EASA.
Heli-Lynx 355FX2
Impulsado polo motor Allison C20F. Aprobada pola FAA, a TC e a EASA.
Heli-Lynx 355FX2R
Impulsado polo motor Allison C20R. Aprobada pola FAA e a TC.
Starflex AS355F1R
AS355 F1 cun motor Allison C20R. Aprobada pola FAA, a TC e a EASA.
Starflex AS355F2R
AS355 F2 cun motor Allison C20R con palas do rotor optimizadas. Aprobada pola FAA, a TC e a EASA.

Notas
-----

1. ↑  Taylor 1988, p.61
2. ↑  "Airbus Helicopters ditches AS355 light twin". *Flightglobal.com* (en inglés). 2015-09-04. Consultado o 2018-11-17.
3. ↑  "Eurocopter upgrades its most affordable twin, the AS355 Ecureuil/TwinStar – EASA Certification granted on February 15, 2007, Deliveries to commence in May". 2008-12-23. Archived from the original on 23 de decembro de 2008. Consultado o 2018-11-20.

Bibliografía
------------

* Taylor, John W.R. *Jane's All the World's Aircraft 1988–89*. Coulsdon, UK:Jane's Defence Data, 1988. ISBN 0-7106-0867-5.